A ntequam Opiliones Laniatores vel Gonyleptoidea , in Chile adhinc inventos 
et partim a cl. Dr. Michaelsen collectoSj describam aut enumerabo, 
annotationes nonnullas de characteribus systematicis, ad genera aut familias 
hujus subordinis pertinentibus, facere velim. 
Superioribus in tractatibus characteribus familiarum quibusdam usus 
sum, quorum gravitas ab aliis autoribus non agnita esse videtur, credo, quod 
hos characteres nimis laconice commemoravi. In diaguosi familiarum 
commemoravi, si „pars ulterior“ tarsi I in duos aut tres articulos divisa sit. 
Familia tarn divergente Oncopodidarum Thok. excepta, tarsi pullorum Lania- 
torum omnes bipartiti sunt. Cute mutata tarsi anteriores, I et H, bipartiti 
remanent, posteriores, III et IV, autem in articulos tres dividuntur, quod 
apex articuli citerioris a parte cetera multo majore articuli separatur et 
articulum liberum efficit, qui, familia Triaenonychidarum excepta, brevis 
est et brevis manet. Mutatione cutis, qua animal maturescit et ad faciem 
ultimam pervenit, articulus prior tarsorum I et II et articulus primus tarsorum 
III et IV in numerum articulorum variabilem dividitur, qui numerus, si 
tres non superat, characterem speciei praestat, sed in eadem specie variat, 
si quattuor aut plures articuli adsunt, eo magis, quo major numerus est. 
Simul autem articulus tertius tarsorum III et IV in articulos duos dividitur 
(secundus autem integer remanet); articulus ulterior tarsi II in articulos 
duos aut tres aut — raro — quatuor dividitur, qui numerus speciebus ejusdem 
generis communis est. Articulus ulterior tarsi I in articulos aut duos aut 
tres dividitur — alios numeros nunquam vidi. Et in eadem familia idem 
numerus articulorum in „parte ulteriore“ tarsi I semper adest. Ut dicere 
possum, partem ulteriorem tarsi I in omnibus speciebus familiae Gosmeti- 
darum C. L. Koch. Americae indigenarum — cujus familiae insignis multae 
species mihi notae sunt — tripartitam esse, sed bipartitam in omnibus 
speciebus mihi notis Assamiidanm extra Americam habitantium et familiam 
illam tarn simulantium, ut ill. Kaksch, genus Dampetri (ante quam familiam 
Assamiidarum fundaveram) describens, putaret, hoc genus ad familiam 
Cosmetidarum pertinere. — Si tarsum cujus Laniatoris spectes, facile videas, 
1 * 
